30. november

30. november on Gregoriuse kalendri 334. päev (liigaastal 335. päev). Juliuse kalendri järgi 17. november (1901–2099).

 Sündmused 
 Eestis 
 1700 – Põhjasõda: Narva lahingus purustas Rootsi sõjavägi Karl XII juhtimisel Vene väed.
 1880 – endise neljaklassilise kreiskooli alusel loodi Tartu Reaalkool.
1918 – Eesti rahaühikuks sai Eesti mark, mis võrdus 100 penniga. Paralleelselt jäid käibima ka mitmed muud rahaühikud, näiteks tsaarirubla, duumarubla.
1919 – Tallinnas toimus Eesti I spordikongress.
1922 – pärast pikemaid vaidlusi andsid soomlased eestlastele jäämurdja Väinämöinen (hilisema nimega Suur Tõll).
 1934 – Tallinna-Haapsalu Rahukogus lõppes illegaalse organisatsiooni Baltische National-Sozialistische Bewegung in Estland liikmete protsess.
 1935 – ajalehes Uudisleht avaldati Eesti aasta parimad sportlased: parimaks valiti kergejõustiklane Arnold Viiding.ESBL veebis (vaadatud 02.01.2015)
 1937 – toimusid Kaubandus-Tööstuskoja valimised.
   1937 – teedeminister Nikolai Viitak avas Tallinna linnavalitsuse esimese omnibussiliini, mis kulges kesklinnast Koplisse.
 1939 – Vabariigi Valitsus sätestas Türi ja Kunda linnavolikogu loomise alates 1. detsembrist.

 Maailmas 

 1676 – Hamburgis asutati maailma vanim tulekahjukindlustusselts Hamburger Feuerkasse.
 1786 – Toscana suurhertsog, hilisem Saksa-Rooma keiser Leopold II tühistas uusaegsetest riikidest Toscanas esimesena surmanuhtluse.
 1853 – toimus Sinopi lahing Krimmi sõjas. Venemaa Musta mere laevastik purustas osmanite laevastiku.
 1872 – peeti esimene rahvusvaheline kohtumine jalgpallis. Inglismaa ja Šotimaa Glasgow's toimunud kohtumine lõppes tulemusega 0:0.
 1886 – Pariisi Folies Bergère'is etendus esimene revüü.
 1918 – 24 Preisi-Leedu haritlast allkirjastasid Tilsiti akti, milles nõuti Väike-Leedu eraldamist Preisimaast ja liitmist Leeduga.
 1936 – põles maha Londoni 1851. aasta maailmanäituseks ehitatud Kristallpalee.
 1939 – Punaarmee väeosad ületasid Soome piiri, algas Talvesõda.
 1958 – Prantsuse Ekvatoriaal-Aafrika saadeti laiali. Selle asemele tekkisid Kongo Vabariik, Gabon, Tšaad ja Kesk-Aafrika Vabariik, mis iseseisvusid 1960. aastal.
 1966 – Barbados iseseisvus Suurbritanniast.
 1967 – Lõuna-Jeemen iseseisvus Suurbritanniast.

 Sündinud 

1602 – Otto von Guericke, saksa füüsik
1667 – Jonathan Swift, iiri-inglise kirjanik
1817 – Theodor Mommsen, saksa ajaloolane
1835 – Mark Twain, ameerika kirjanik
1869 – Nils Gustaf Dalén, rootsi füüsik
1874 – Winston Churchill, Suurbritannia poliitik
1875 – Otto Strandman, eesti õigusteadlane ja poliitik
1883 – Gustav Suits, eesti luuletaja
1920 – Voldemar Panso, eesti näitleja ja lavastaja
1937 – Ridley Scott, inglise filmirežissöör
1955 – Billy Idol, inglise laulja
1958 – Stacey Q, USA laulja
1960 – Gary Lineker, inglise jalgpallur
1962 – Jaan Elgula, eesti muusik
1965 – Ben Stiller, USA näitleja
1966 – Mika Salo, soome autovõidusõitja
1968 – Laurent Jalabert, prantsuse jalgrattur
1982 – Elisha Cuthbert, kanada näitleja
1990 – Magnus Carlsen, norra maletaja

 Surnud 

1016 – Edmund II, Inglismaa kuningas
1655 – Ernst von Mengden, Liivimaa maanõunik, Liivimaa maamarssal ja Rootsi ooberstleitnant
1695 – Tönnis Johann von Bellingshausen, baltisaksa päritolu Rootsi sõjaväelane ja rüütelkonnategelane
1830 – Pius VIII, paavst
1863 – Kamehameha IV, Hawaii kuningas
1864 – Patrick Ronayne Cleburne, iiri päritolu Ameerika Riikide Konföderatsiooni sõjaväelane, kindralmajor
1883 – Hiệp Hoà, Annami keiser
1900 – Oscar Wilde, iiri kirjanik
1930 – Mary Harris Jones, USA ühiskonnategelane
1951 – Harold Kitson, Lõuna-Aafrika tennisist
1957 – Beniamino Gigli, Itaalia tenor
1967 – Josias Georg Wilhelm Adolf, Waldecki ja Pyrmonti vürst
1976 – Theodor-Siimeon Mast, Eesti sporditegelane
1977 – Albert Suurkivi, Eesti poliitik
1985 – Harald Kanniste, Eesti motosportlane
1994 – Guy Debord, prantsuse filosoof
2003 – Viktor Kapp, Eesti sporditegelane ja -ajaloolane
2009 – Arnold Vaiksaar, Eesti spordipedagoog, -tegelane ja -ajaloolane
2013 – Paul Walker , USA näitleja
2015 – Eldar Rjazanov, vene filmirežissöör
 2015 – Vello Salum, eesti vaimulik ja poliitik
2018 – George H. W. Bush, Ameerika Ühendriikide poliitik, riigi president aastatel 1989–1993
2019 – Mariss Jansons, läti dirigent
2022 – Jiang Zemin, Hiina Rahvavabariigi partei- ja riigitegelane

 Pühad ja tähtpäevad 
 Apostel Andrease mälestuspäev
 Andresepäev, eesti rahvakalendri tähtpäev

 Nimepäev 
 Eestikeelse kalendri järgi: Andres, Andreas, Andrus, Andre, Andro, Ando, Andu, Andi, Anti

 Ilmarekordid 
 Tallinna maksimumtemperatuur +8,0 °C (1953)
 Tallinna miinimumtemperatuur –16,4 °C (1992)
 Tartu maksimumtemperatuur +7,4 °C (1950)
 Tartu miinimumtemperatuur –19,4 °C (1992)

 Viited 

November 30